《治圃杂书二十首》
元代·方回

山甑饙籼米，春瓶炙草茶。
无能赓喜起，自爱押车斜。
老不贪仙药，贫犹种好花。
人间十万户，难得一诗家。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。